BMW M5

BMW M5 je vysokovýkonná, športová verzia BMW radu 5, vyrábaná divíziou BMW M GmbH. Verzia M5 vychádza vždy zo základnej verzie aktuálneho modelu radu 5. Rad M5 sa vyrába od roku 1985, teda od generácie E28 (1982 – 1988). Dostupný je vo verziách sedan a niekedy aj touring, teda kombi.
E28 M5 (1985 – 1988).
Prvé BMW M5 bolo založené na BMW radu 5 E28. Debutoval na autosalóne v Amsterdame vo februári 1984. Po prvej M5-ke vznikol hneď veľký dopyt, keďže to bolo vlastne športové auto s nosnosťou a veľkosťou rodinného sedanu, k tomu všetkému mohol model ponúknuť aj pomerne veľký luxus, čo bolo v tej dobe pri športových autách naozaj výnimočné. E28 M5 využívalo upravený motor a podvozok z BMW M1. Samozrejme, že sa vtedy BMW M5 stalo najrýchlejším sedanom, okrem toho sa pri jeho výrobe podarilo prekonať rekord – do tej doby najrýchlejšie vyrobený a zároveň aj navrhnutý sedan (produkcia jedného modelu bola krátka, aj napriek ručnej výrobe a navrhnutie vozidla trvalo len niečo vyše jedného roka).
Prvá generácia M5-tky bola ručne vyrábaná v Preußenstrasse/Mníchov (do roku 1986), po roku 1986 bola výroba presunutá do Daimlerstraße v Garchingu a tam stále ručnou výrobou pokračovala do novembra 1988, pričom výroba podvozkov skončila už v decembri 1987. To bolo spôsobené priveľkým dobytom (preto bola výroba presunutá) a BMW nestíhalo zákazníkom na mieru vyrábať ich M5-ky, s podvozkami tento problém nebol, keďže tie sa vyrábali vo veľkom.
Model E28 M5 bol vyrábaný v štyroch rôznych verziách na základe predpokladaných vývozných miest. Išlo o ľavostranné riadenie (LHD) – Euro spec, pravostranné riadenie (RHD) – UK spec, LHD North American (NA) spec pre Spojené štáty a Kanadu a RHD Južnej Afriky (ZA) špeciálne pre Afriku.
LHD, RHD Euro Spec a ZA spec boli dodávané s motorom –  286 PS (210 kW; 282 HP), zatiaľ čo v Severnej Amerike 1988 M5 bol vybavený variantom s názvom S38 B35, ktorý bol vybavený katalyzátorom, ktorý, v kombinácii s mierne nižšou kompresiou 9.8:1 oproti 10,5:1 u základného modelu, znížil výkon na 260 PS (191 kW; 256 HP). Americká verzia bola menej výkonná na základe vtedy platných "eko noriem", neskôr sa začal katalyzátor používať aj v európskej verzií. 
Motory.
"Európska verzia (M88/3)" je radový šesťvalec s objemom 3.5L (), jeho výkon je 286 koní (čo je 210 kW) pri 6500 otáčkach za minútu a točivý moment je 340 Nm pri 4500 otáčkach za minútu. Motor pracuje pri kompresnom pomere 10.5:1, čo je vyšší údaj než u menej výkonnej americkej verzie. Motor využíva rozvody DOHC (teda štyri ventily na jeden valec) a mechanické vstrekovanie Kugelfischer Fuel Injection (niekedy označované aj ako KFI alebo KFi, neskôr zovšeobecnený názov podľa nového výrobcu – Bosch Fuel Injection).
"Severoamerická verzia (S38 B35)" – tento motor bol predávaný v M5-kách v USA a Kanade, od európskej sa líšil len v menšom kompresnom pomere – 9.8:1, čo malo za následok samozrejme nižší výkon – 260 koní (teda 191 kW) pri takmer rovnakom rozsahu otáčok. Krútiaci moment pri americkej verzií je približne 320 Nm. Americká verzia modelu M5, mala okrem toho katalyzátor už pri prvých modeloch (pri európskej pribudol až v neskoršej výrobe). Verzie boli odlišné pre rozdielne emisné zákony v Európe a Severnej Amerike. 
E34 M5 (1989 – 1995).
Model E34 M5 je pokračovanie série vysokovýkonný M5-iek a nástupca modelu M5 E28, E34 bolo nahradené v roku 1998 modelom E39. Výroba začala v septembri 1988 a pokračovala do roku 1995, modely pre Severnú Ameriku sa začali vyrábať v roku 1990 a výroba skončila v roku 1993. Rovnako ako pri predchádzajúcej verzií – E29, tak aj pri E34-ke boli všetky modely vyrábané ručne divíziou BMW M v nemeckom Garchingu, výroba jedného modelu ručne trvala asi dva týždne. Model M5 E34 využíval upravené šasi z modelu 535i, úprava šasi sa týkala najmä zlepšenia torznej tuhosti a odľahčenia.